CELEX: 31991R3775
Language: el
Date: 1991-12-18 00:00:00
Title: Κανονισμός ( ΕΟΚ ) αριθ. 3775/91 της Επιτροπής της 18ης Δεκεμβρίου 1991 για την τροποποίηση του κανονισμού ( ΕΟΚ ) αριθ. 3812/90 για τον καθορισμό των λεπτομερειών εφαρμογής του συμπληρωματικού μηχανισμού στις συναλλαγές των γαλακτοκομικών προϊόντων που εισάγονται στην Πορτογαλία και προέρχονται από την Κοινότητα των Δέκα και την Ισπανία

Avis juridique important

|

31991R3775

Κανονισμός ( ΕΟΚ ) αριθ. 3775/91 της Επιτροπής της 18ης Δεκεμβρίου 1991 για την τροποποίηση του κανονισμού ( ΕΟΚ ) αριθ. 3812/90 για τον καθορισμό των λεπτομερειών εφαρμογής του συμπληρωματικού μηχανισμού στις συναλλαγές των γαλακτοκομικών προϊόντων που εισάγονται στην Πορτογαλία και προέρχονται από την Κοινότητα των Δέκα και την Ισπανία  

Επίσημη Εφημερίδα αριθ. L 356 της 24/12/1991 σ. 0041 - 0042

ΚΑΝΟΝΙΣΜΟΣ (ΕΟΚ) αριθ. 3775/91 ΤΗΣ ΕΠΙΤΡΟΠΗΣ  της 18ης Δεκεμβρίου 1991  για την τροποποίηση του κανονισμού (ΕΟΚ) αριθ. 3812/90 για τον καθορισμό των λεπτομερειών εφαρμογής του συμπληρωματικού μηχανισμού στις συναλλαγές των γαλακτοκομικών προϊόντων  που εισάγονται στην Πορτογαλία και προέρχονται από την Κοινότητα των Δέκα και την ΙσπανίαΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 251,  τον κανονισμό (ΕΟΚ) αριθ. 569/86 του Συμβουλίου της 25ης Φεβρουαρίου 1986 για τον καθορισμό των γενικών κανόνων εφαρμογής του συμπληρωματικού μηχανισμού στις συναλλαγές (1), όπως τροποποιήθηκε από τον κανονισμό (ΕΟΚ) αριθ. 3296/88 (2), και ιδίως το  άρθρο 7 παράγραφος 1,  Εκτιμώντας:  ότι ο κανονισμός (ΕΟΚ) αριθ. 3812/90 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1802/91 (4), καθορίζει ένα ενδεικτικό ανώτατο όριο για το 1991 για τις εξαγωγές ορισμένων γαλακτοκομικών προϊόντων προς την Πορτογαλία-  ότι, λαμβάνοντας υπόψη τις δυνατότητες εξαγωγής με προέλευση την Κοινότητα των Δέκα και την Ισπανία και τον τρόπο που πρέπει να παρακολουθηθεί το σταδιακό άνοιγμα της πορτογαλικής αγοράς, πρέπει για το 1992 να προβλεφθεί ο καθορισμός των ενδεικτικών  ανωτάτων ορίων αυξάνοντας τα εν λόγω ανώτατα όρια κατά 20 % και συνεπώς, για το σκοπό αυτό, θα πρέπει να αντικατασταθεί το παράρτημα του κανονισμού (ΕΟΚ) αριθ. 3812/90-  ότι η Επιτροπή Διαχειρίσεως Γάλακτος και Γαλακτοκομικών Προϊόντων δεν διατύπωσε γνώμη στην προθεσμία που όρισε ο πρόεδρός της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 3812/90 τροποποιείται ως εξής:  1. Στο άρθρο 1 παράγραφος 1, ο όρος "1991" αντικαθίσταται από τον όρο "1992".  2. Το κείμενο του παραρτήματος αντικαθίσταται από το ακόλουθο κείμενο:  "ΠΑΡΑΡΤΗΜΑ  ΕΝΔΕΙΚΤΙΚΑ ΑΝΩΤΑΤΑ ΟΡΙΑ  (σε τόνους)       Κωδικός ΣΟ  Περιγραφή εμπορευμάτων  Κοινότητα των Δέκα και Ισπανία       Γάλα και κρέμα γάλακτος που δεν είναι συμπυκνωμένα και δεν περιέχουν ζάχαρη ή άλλα γλυκαντικά:   0401 10 10  Περιεκτικότητας κατά βάρος σε λιπαρές ουσίες που δεν  υπερβαίνει το 6 %, σε άμεσες συσκευασίες καθαρού περιεχομένου που δεν υπερβαίνει τα 2 λίτρα  2 056  0401 20 11  Περιεκτικότητας κατά βάρος σε λιπαρές ουσίες που υπερβαίνει το 1 % αλλά που δεν υπερβαίνει το 3 %, σε άμεσες συσκευασίες καθαρού περιεχομένου  που δεν υπερβαίνει τα 2 λίτρα  8 054  0401 20 91  Περιεκτικότητας κατά βάρος σε λιπαρές ουσίες που υπερβαίνει το 3 % αλλά που δεν υπερβαίνει το 6 %, σε άμεσες συσκευασίες καθαρού περιεχομένου που δεν υπερβαίνει τα 2 λίτρα  18 118  0406 90 21  Cheddar   170  0406 90 23  Edam  576  0406 90 77  Danbo, Fontal, Fontina, Fynbo, Gouda, Havarti, Maribo, Samso  576  0406 90 79  Esrom, Italico, Kernhem, Saint-nectaire, Saint-paulin, Taleggio  366."      Άρθρο 2  Ο παρών κανονισμός αρχίζει να ισχύει από την 1η Ιανουαρίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 18 Δεκεμβρίου 1991. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 55 της 1. 3. 1986, σ. 106. (2) ΕΕ αριθ. L 293 της 27. 10. 1988, σ. 7. (3) ΕΕ αριθ. L 366 της 29. 12. 1990, σ. 15. (4) ΕΕ αριθ. L 108 της 30. 4. 1991, σ. 29.